Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 8933

27. cikkében megállapított kötelességekre és kötelezettségekre és a független országok bennszülötteiről és törzsi népeiről szóló, 1989. évi 169. ILO egyezményre, Norvégia vállalta azt a kötelezettséget, hogy megteremti a feltételeket a lapp nép számára megélhetési szokásaik, nyelvük, kultúrájuk és életmódjuk megőrzésére és fejlesztésére. A hagyományos lapp településterületen élő lapp közösségek számos hagyományos gazdasági tevékenységtől függenek. Ezek a tevékenységek önmagukban véve a lapp közösség kultúrájának szerves részét képezik és a lapp életmód továbbfejlődésének szükséges alapját jelentik. Tekintetbe véve a lappokról szóló jegyzőkönyvet, Norvégia kormánya kijelenti, hogy a lapp néppel szembeni kötelezettségeit ezen az alapon fogja továbbra is teljesíteni.

Source: https://magyarkozlony.hu/hivatalos-lapok/ef6d1064adc3681a135a845696cfcd63a57e3768/dokumentumok/755b096f4aa1b1c940835872535bc4c5a9a35d20/letoltes